stanford-oval/wikipedia huggingface dataset:
רשת מדיה
תכנים בולטים בשידורי הזכיינית > תכנים בולטים בהווה > תוכניות מציאות, תחרויות ושעשועונים

"משחקי השף" (2014–הווה): תוכנית מציאות העוסקת בבישול, בהנחיית מירי בוהדנה, והשופטים: מאיר אדוני (עונות 1–2), אסף גרניט, מושיק רוט, יוסי שטרית (החל מהעונה ה-3), ארז קומרובסקי (עונות 4–5); בעונה 6, הצטרפו תמר כהן צדק, רז רהב ותומר אגאי לסגל השופטים של העונה.
"הישרדות" (2015–הווה): קבוצת אנשים נשלחת לאתר קשה למחיה, כגון אי בודד, ונדרשת לחיות שם תקופת זמן, להתמודד במשימות שונות ועל-פי תוצאות המשימות לקבל תגמולים ולקבוע מי ממשיך במשחק ומי מודח. בהגשת גיא זוארץ. עונות קודמות של התוכנית שודרו מ-2007 עד 2012 בערוץ 10.
"האח הגדול" (2018–הווה): הגרסה הישראלית המדוברת לתוכנית הריאליטי העולמית בה מספר מתמודדים נכנסים אל "בית האח הגדול", בו הם מצולמים ומוקלטים 24/7 ובמהלך השהות על הדיירים לבצע משימות שונות על מנת להישאר בבית. לפני כן התוכנית שודרה בישראל בשידורי קשת בערוץ 2 בשנים 2008–2017.
"לעוף על המיליון" (עברה מערוץ עשר) (2019–הווה): שעשועון טלוויזיה מקורי בהנחיית ירון ברובינסקי.
תכנים בולטים בשידורי הזכיינית > תכנים בולטים בהווה > סדרות דרמה

"מסובך" (עברה מערוץ עשר) (2019–הווה): גבר בן 40, גרוש + שלוש בנות, מתאהב בצעירה אך לא יכול לנהל איתה מערכת יחסים סדירה במקביל לבלגן בחייו.
תכנים בולטים בשידורי הזכיינית > תכנים בולטים בהווה > תוכניות אירוח ותוכניות תחקיר, תעודה וחדשות

"העולם הבוקר" (בעבר נקראה "רשת על הבוקר") (1996–הווה): תוכנית הבוקר של הזכיינית, בהנחיית עומר ירדני ורותם ישראל.
"אבודים" (2011–הווה): תוכנית תחקירים בהנחיית צופית גרנט.
"פותחים יום" (2017–הווה): בהנחיית אלעד זוהר וירדן הראל.
"הדו"ח היומי" (2018–הווה): תוכנית אירוח אקטואלית העוסקת במה שקורה בישראל ומחוצה לה, עם סיקור האירועים בבית "האח הגדול", עם פאנל מתחלף מדי פעם, הכולל דיירים מהעונות הקודמות. בהנחיית קובי מחט.
"המקור" (עברה מערוץ עשר) (2019–הווה): תוכנית תחקירים בהגשת רביב דרוקר.
"הצינור" (עברה מערוץ עשר) (2019–הווה): תוכנית אקטואליה יומית העוסקת בחדשות מתוך הרשת, בתרבות רשת וטכנולוגיה, בהגשת גיא לרר.
"פנים אמיתיות" (עברה מערוץ עשר) (2019–הווה): תוכנית תחקירים עם אמנון לוי.
תכנים בולטים בשידורי הזכיינית > תכנים בולטים בעבר > תוכניות מציאות

"סוף הדרך" (2004–2005): תוכנית מציאות בהנחיית אלי אילדיס.
"רוקדים עם כוכבים" (2005–2012): תחרות ריקודים בה מתחרים צמדים, הכוללים אדם מוכר מעולם הבידור, ורקדן מקצועי. בהנחיית אבי קושניר, הילה נחשון, גיא זוארץ וירדן הראל.
"משפחה חורגת" (2006–2012): תוכנית מציאות תיעודית, במהלכה מקבלת משפחה ייעוץ כלכלי מפי המאמן האישי אלון גל.
"הדבר הגדול הבא" (2007): תוכנית תחרויות של כישרונות מכל הסוגים בהנחיית נועה תשבי.
"השורה התחתונה" (2007): תוכנית אקטואליה המסכמת את אירועי היום. בהנחיית עמנואל רוזן, ובן כספית ודנה וייס לסירוגין.
"פעם בחיים" (2007–2010): תוכנית מציאות, במהלכה חווים ידוענים שבוע במקום זר להם. בין המשתתפים יעל בר-זוהר, שרית חדד ואביב גפן. התוכנית הופקה במקור על ידי yes, אולם "רשת" הייתה שותפה להפקה בעונה השנייה.
"גריז" (2008): תחרות בהנחיית אבי קושניר שבה נבחרים שני שחקנים לתפקידים הראשיים במחזמר "גריז".
"מסדרים את ההורים" (2008): תוכנית בה הילדים מחפשים שידוך להוריהם.
"מפרץ האהבה" (2008): תוכנית מציאות בהנחיית אילנית לוי. מבוסס על Paradise Hotel.
"קופסה שחורה" (2008): תוכנית תחקירים בהגשת עמנואל רוזן וענת גורן.
"תעודה כחולה" (2008): סדרת תעודה של חיים יבין בנושא ערביי ישראל.
"פרויקט מסלול" (2009): תוכנית מציאות בהנחיית שירז טל, ובה תחרות עיצוב אופנה. הגרסה הישראלית לתוכנית המציאות האמריקאית "פרויקט מסלול".
"360" (2011): תוכנית תחקירים המנסה לסקור את האירוע ממספר זוויות. מנחים: רינו צרור ולינוי בר גפן. עיתונאים: דינה אברמסון, גדי סוקניק, שרה ב"ק ועוד.
"דייט בחשיכה" (2012): תוכנית שידוכים, ובה דייטים מתקיימים בחשיכה מוחלטת. בהגשת ירון ברובינסקי.
"מי יפיל את המאסטר" (2012): תוכנית בהנחיית אלי יצפאן, שבה קוסמים מנסים באמצעות קסמים להקשות על הקוסם מקס מייבן להבין את האופן שבו הם בוצעו.
"פסיכו" (2012): תוכנית בהנחיית נמרוד הראל, פעילותו של הראל היא לבצע טלפתיה על אנשים מהרחוב.
"בוס בהסוואה" (2013–2015): תוכנית מציאות תיעודית בה מנהלים בכירים משנים את זהותם ומתחילים לעבוד בחברה אותה הם מנהלים תחת זהות בדויה, כעובדים זוטרים. בצורה זו, המנהלים-בהסוואה נחשפים לפעילות בדרגי השטח של החברה. בסוף כל פרק נחשף ה"בוס בהסוואה" בפני העובדים אותם פגש.
"המיזם" (2014): תוכנית מציאות העוסקת במציאת מימון לפיתוח העסקי של מיזמים והמצאות, בהנחיית אברי גלעד.
"זה המצב" (2016): תוכנית סאטירה על המצב בישראל.
"משחקי השף: אוטו אוכל" (2017): תוכנית מציאות העוסקת בבישול, בהנחיית מירי בוהדנה, והשופטים: מאיר אדוני, אסף גרניט ומושיק רוט.
"TED": יאיר לפיד מגיש את מיטב ההרצאות מועידת TED.
"המירוץ למיליון" (2009–2020): תוכנית מציאות בהנחיית רון שחר, בה מתחרים 12/11 זוגות על מיליון שקלים, במסע סביב העולם. מהעונה התשיעית התוכנית עברה לקשת 12.
"The Voice ישראל" (2012–2019): פורמט בו בוחנים ("מנטורים" בכינויים בתוכנית) לא רואים את האנשים הנבחנים אלא רק שומעים קולם. אם "הקול" נשמע להם מבטיח, הם יכולים לבחור לעבוד איתו במהלך העונה. בהמשך מתחרים הזמרים ראש בראש ומדי שבוע מתמודדים המנטורים בינם לבין עצמם בניסיון להוביל את הזמר שלהם לניצחון. הזמר-החדש הזוכה מקבל פרס כספי וחוזה הקלטות.
תכנים בולטים בשידורי הזכיינית > תכנים בולטים בעבר > שעשועונים ותחרויות ריאליטי

"מי רוצה להיות מיליונר?" (1999–2006 עברה לערוץ 10): שעשועון טריוויה בהנחיית יורם ארבל המבוסס על הפורמט העולמי.
"אחד נגד מאה" (2007–2013): שעשועון טריוויה בהנחיית אברי גלעד.
"הפוליגרף" (2008): שעשועון בהנחיית גדי סוקניק בו המתמודד נשאל שאלות על חייו האישיים וזוכה בכסף אם ענה אמת. מבוסס על השעשועון האמריקאי The Moment of Truth.
"תוצאות האמת" (2008): שעשועון סטטיסטיקה בהנחיית גורי אלפי. מבוסס על Power of Ten.
"תשיר את זה" (2008): שעשועון קריוקי בהנחיית אסי עזר. מבוסס על Singing Bee.
"מי שואל אותך?" (2010): שעשועון קומי מסוגת מצלמה נסתרת בהנחיית ליאור כלפון.
"שחקו אותה בגדול" (2010): שעשועון המשחזר שעשוני עבר בהנחייתו של אברי גלעד, אשר מתמודדים בו רק ידוענים.
"חכמים בריבוע" (2011): גרסה החדשה של השעשועון "תשע בריבוע" בהנחיית אברי גלעד.
"101 דרכים לעוף משעשועון" (2011): שעשועון אקסטרים בהנחיית עפר שכטר, בו מתמודדים שטועים בתשובה עפים בדרכים יצירתיות.
"משאבת הכסף" (2012): שעשועון ישראלי מקורי בהנחיית ליאור סושרד.
"אקס פקטור ישראל" (2013–2022): תוכנית מציאות מוזיקלית אשר הונחתה על ידי בר רפאלי בשלוש העונות הראשונות, ולירון ויצמן בעונה הרביעית.
"כלוב הזהב" (2013–2014): שעשועון נושא פרסים בהנחיית אבי קושניר.
"המופע של רד ודביר"(2013–2015):תוכנית אירוח אשר בכל תוכנית המנחים, רד אורבך ודביר בנדק מארחים ידוענים, זמרים ושחקנים. התוכנית מבוססת על הומור ועל אופיו של רד אורבך שהוא בובה המגלמת כוכב רוק פופולרי, אגוצנטרי וגס רוח.
"בייבי בום" (עברה מערוץ עשר) (2014–2018): תוכנית מציאות תיעודית שתיארה זוגות ברגע לידת ילדיהם. מבוסס על פורמט בריטי.
"הכל הולך" (2014–2018): תוכנית בידור שבה המשתתפים נאלצים לאלתר על-פי המשחקים וסיטואציות שנתנו להם. בהנחיית דביר בנדק, ובהשתתפותם של טל פרידמן, קרן מור, מולי שולמן, שחר חסון, נעמי לבוב, אליאנה תדהר, יוסי מרשק ועוז זהבי.
"מהפכה במטבח" (2015–2019): תוכנית מציאות תיעודית בהנחיית השף אסף גרניט. במסגרת התוכנית, השף אסף גרניט עוזר למסעדות לצאת מהקשיים ומייעץ להן.
"שוברי קופות" (2015): שעשועון אסוציאטיבי ישראלי, הראשון מסוגו בעולם. בהנחיית אברי גלעד.
"גוט טאלנט ישראל" (2018–2019): תוכנית כישרונות בהנחיית עפר שכטר ואסי ישראלוף, אשר שופטיה הם נועה קירל, ירדן "ג'ורדי" פלג, אורי גלר ומורן אטיאס.
"The Wall" ‏ (2018): שעשועון המבוסס על פורמט אמריקאי בהנחיית צביקה הדר, בו זוג משתתפים יצטרך לענות על שאלות ולנצח את ה"קיר", כדי לצאת עם יותר מ-6 מיליון ש"ח.
תכנים בולטים בשידורי הזכיינית > תכנים בולטים בעבר > תוכניות בידור

"אין עם מי לדבר" (1993): תוכנית סאטירה בסגנון המעגל של דן שילון, שהכיל בה סטיריקנים שונים כדוגמת יורם טהרלב. בהנחייתו של יאיר גרבוז.
"חנן ונתן" (1993–1994): תוכנית מערכונים בהשתתפות חנן גולדבלט ונתן נתנזון.
"פספוסים" (1994–2008): תוכנית מתיחות בהנחיית יגאל שילון.
"זהו זה!" (1995–1998): התוכנית המיתולוגית עברה ב-1995 מהטלוויזיה החינוכית לרשת ושודרה במשך שלוש עונות, תחילה בשם "זהו זה חי" ולאחר מכן "המופע של זהו זה".
"המופע של סטיב" (2003): מתיחה טלוויזיונית, בהנחיית יגאל שילון, העוקבת אחר סטיב פרנקל, ללא ידיעתו.
"משחק מכור" (2004–2006): תוכנית סאטירה הומוריסטית, הנוגעת לענייני השבוע החולפים בצורת משחק בין משתתפי פאנל. בהשתתפות ליאור שליין, עינב גלילי וגורי אלפי.
"משפחת קמיצ'לי" (2004): תוכנית קומית בהשתתפות השחקנים משה איבגי, ישראל קטורזה, לירית בלבן, שולה חן וירדן בר-כוכבא.
"היכל התרבות" (2005): תוכנית הומור, הנוגעת לעולם הבידור, בכיכובם של אדיר מילר ושלישיית מה קשור.
"גומרות הולכות" (2006): תוכנית מערכונים נשית סאטירית, בהשתתפות מיה דגן, איילת זורר, ענת וקסמן ודני גבע.
"גלגל החדשות" (2007): תוכנית סאטירה בהשתתפות יאיר ניצני, רמי ורד, רועי לוי, מיכל גבריאלוב, יובל שגב וארז שלם.
"צחוק מעבודה" (2008–2013): תוכנית סטנד-אפ בהנחיית שלום אסייג, ובהשתתפות אורי חזקיה, שחר חסון, ליטל שוורץ, נדב אבקסיס, ארז שלם, יעקב כהן, רועי לוי, קובי מימון ועפר שכטר.
"שבוע סוף" (2008–2010): תוכנית בידור סאטירית בהשתתפות עופר שכטר, אורי גוטליב, רותם אבוהב, קובי פרג', מיקי גבע, עידן אלתרמן, דוד קיגלר, שני כהן ואלי יצפאן.
"מצב האומה" ו"גב האומה" (2010–2015, 2019–2020): תוכנית סאטירה בהנחיית ליאור שליין, בהשתתפות אורנה בנאי, גורי אלפי, עינב גלילי, עידו רוזנבלום, רותם אבוהב ואורחים מתחלפים. התוכנית עברה לערוץ 10 בתחילת 2015 והחליפה את שמה ל"גב האומה", כשבהמשך חזרה ל"רשת" לאחר המיזוג.
"ערב חד פעמי" (2015–2017): מופע בידור שבו מופיע בכל פעם בדרן אחר כדוגמת מוני מושונוב ואלי יצפאן.
"מלחמת המינים" (2015): תוכנית בידור וסטנד-אפ בהנחיית שלום אסייג וליטל שוורץ, בהשתתפות קובי מימון, ארז שלם, טום באום ועוד.
תכנים בולטים בשידורי הזכיינית > תכנים בולטים בעבר > תוכניות בישול

"הבית של שי-לי": תוכנית בישול בהגשת שי-לי ליפא.
"מישהו לבשל איתו": בהגשת צחי בוקששתר.
"סודות מתוקים": תוכנית אפייה בהגשת קרין גורן. התוכנית עברה בהמשך לערוץ 10.
"שגב – המופע": בהגשת שגב משה – בכל תוכנית מגיעים לאולפן אורחים בעלי מכנה משותף דומה, כדי לבשל עם שגב.
"מסעדת הפועלים של שגב": תוכנית בישול נוספת בהנחיית שגב משה, שהתרחשה במסעדה עם סועדים אמיתיים. התכנית היום משודרת בשידורים חוזרים בערוץ "Foody".
תכנים בולטים בשידורי הזכיינית > תכנים בולטים בעבר > תוכניות ילדים

"מדליק" (1993): תוכנית אירוח ששודרה בשבת, בהנחיית דליק ווליניץ.
"מוסיכף" (1993–1994): תוכנית של מוזיקה קלאסית לילדים בהנחיית ניצה שאול.
"חלום עליכם" (1993–1998): תוכנית ילדים בהנחיית עוזי חיטמן, באמצעותה ילדים מגשימים חלומות שונים.
"טושטוש" (1996–1997): תוכנית רצף לילדים ונוער בהנחיית יעל בר זוהר ומיכאל הנגבי.
"סופר דופר" (1996–1998): תוכנית שהתרחשה בחנות צעצועים שכונתית, וכיכבו בה צחי נוי, דני ארליך ושרון שחל.
"כוכב השבת" (1997): תוכנית רצף לילדים ונוער בהנחיית לביא זיטנר.
"טוויפסי ברשת" (2000–2001): שעשועון רצף לילדים ולמשפחות בהנחיית ימית סול והבובה "טוויפסי" (רובי מוסקוביץ).
"סופי טופי" (2001): תוכנית רצף לגיל הרך בהנחיית סופי צדקה וטופי התנין (גליה ישי).
"זעתותים" (1998): תוכנית בת של "תותים" ששמשה אף כתוכנית אירוח בהנחיית אלונה פרידמן.
פעילויות נוספות > ערוצי הדרמות הטורקיות

"רשת" מפעילה 6 ערוצי פרימיום המשדרים סדרות וסרטים טורקיים בחברות: HOT, NEXT TV, yes, STING+, פרטנר TV, וסלקום tv.
הערוץ הים תיכוני: ערוץ שמשדר אופרות סבון חדשות שטרם שודרו בארץ לפני עלייתו. (הערוץ לא זמין ללקוחות STING+ אך תכניו זמינים בספריית SVOD)
הערוץ הים תיכוני +: ערוץ שמשדר אופרות סבון שטרם שודרו בארץ לפני עלייתו.
הערוץ הים תיכוני 2: ערוץ שמשדר אופרות סבון טורקיות, איטלקיות ויווניות שטרם שודרו בארץ לפני עלייתו.
ערוץ הדרמות הטורקיות +: ערוץ המשדר אופרות סבון וסרטים טורקיים נוספים שטרם שודרו בארץ לפני עלייתו.
ערוץ הדרמות הטורקיות 2: ערוץ המשדר אופרות סבון וסרטים טורקיים נוספים שטרם שודרו בארץ לפני עלייתו.
ערוץ הדרמות הטורקיות 3: ערוץ שמשדר אופרות סבון וסרטים טורקיים נוספים שטרם שודרו בארץ לפני עלייתו.
תוכני הערוצים זמינים גם ב-4 ספריות SVOD: "הדרמות הטורקיות +", "הדרמות הטורקיות 2", "הים תיכוני", "הים תיכוני 2"(בתשלום נוסף) אשר זמינות בחברות HOT‏, NEXT TV‏, yes‏, STING+, פרטנר TV וסלקום tv.
פעילויות נוספות > ערוץ הסרטים הים תיכוני

רשת מפעילה ערוץ פרימיום המשדר סרטים ים תיכוניים מכל הזמנים
הערוץ משודר בHOT ו-NEXT TV באפיק 222, בyes+ ובSTING+ באפיק 111.
פעילויות נוספות > ערוצי הדרמות ההודיות

"רשת" מפעילה 2 ערוצי פרימיום המשדרים סדרות הודיים בחברות: HOT‏, NEXT TV‏, yes‏, STING+‏, פרטנר TV וסלקום tv.
הערוץ הדרמות ההודיות 1: ערוץ שמשדר אופרות סבון וסדרות הודיות שטרם שודרו בארץ לפני עלייתו.
הערוץ הדרמות ההודיות 2: ערוץ שמשדר אופרות סבון וסדרות הודיות שטרם שודרו בארץ לפני עלייתו.
תוכני הערוצים זמינים גם ב-2 ספריות SVOD: "הדרמות ההודיות" ו"הדרמות ההודיות 2" (בתשלום נוסף) אשר זמינות בחברות HOT‏, NEXT TV‏, yes‏, STING+‏, וסלקום tv.
פעילויות נוספות > ערוצי הדרמות הספרדיות

"רשת" מפעילה 2 ערוצי פרימיום המשדרים טלנובלות ודרמות ספרדיות בחברות: HOT‏, NEXT TV‏, +yes‏, STING+‏, פרטנר TV וסלקום tv.
הערוץ הדרמות הספרדיות 1: ערוץ שמשדר אופרות סבון, דרמות,  וטלנובלות ספרדיות שטרם שודרו בארץ לפני עלייתו.
הערוץ הדרמות הספרדיות 2: ערוץ שמשדר אופרות סבון דרמות, וטלנובלות ספרדיות שטרם שודרו בארץ לפני עלייתו.
לערוצי הדרמות הספרדיות ישנה ספריית SVOD בחברות HOT, NEXT TV, פרטנר TV, YES, וSTING+.
פעילויות נוספות > ערוצי האקשן העולמי

"רשת" מפעילה 2 ערוצי פרימיום המשדרים סדרות אקשן מרחבי העולם כגון: טורקיה, ספרד, איטליה ועוד! משודרים בחברות: HOT‏, NEXT TV‏, +yes‏, STING+‏, וסלקום tv.
ערוץ האקשן העולמי 1: ערוץ שמשדר סדרות אקשן מרחבי העולם כגון: טורקיה, ספרד, איטליה ועוד, שטרם שודרו בארץ לפני עלייתו.
ערוץ האקשן העולמי 2: ערוץ שמשדר סדרות אקשן מרחבי העולם כגון: טורקיה, ספרד, איטליה ועוד, שטרם שודרו בארץ לפני עלייתו.
לערוצים מתלוות ספריית SVOD "ספריית האקשן העולמי" המכילה את התוכן משני הערוצים, הספרייה זמינה ב-HOT וב-NEXT TV.
פעילויות נוספות > ערוץ הקומדיות הקלאסיות

ב-21 באפריל 2024 הושק ערוץ הקומדיות הקלאסיות המשדר את הקומדיות העבר האמריקאיות כגון נשואים פלוס, חופשי על הבר, בועות ועוד.
הערוץ משודר כערוץ פרימיום בחברות: HOT ו-NEXT TV באפיק 23, בYES ו-STING+ באפיק 29, בסלקום tv באפיק 6, ובפרטנר TV באפיק 22.
לערוץ מתלוות ספריית SVOD אשר זמינה בחברות: STING+, YES, HOT, NEXT TV.
פעילויות נוספות > רשת tv ו"חדשות 13"

אתר ערוץ 13, שכתובתו המיתולוגית הייתה "reshet.tv", הוא אתר תוכן ישראלי מבית רשת. באתר ניתן לצפות בתכנים המסופקים בידי דסק חדשות עצמאי המופעל על ידי האתר, ואף בתכני הווידאו של "חדשות 13", המפנים לאתר של "חדשות 13" (לשעבר nana10 ומה שנותר ממנו), אשר שימש בעברו כאתר ערוץ עשר.
פעילויות נוספות > ערוץ הריאליטי

לקראת השקתה של האח הגדול בערוץ 13, ברשת החליטו להשיק ב-HOT את "ערוץ הריאליטי", שמשודר באפיק 32 ומוקדש לתוכנית ריאליטי בישראל ומחוצה לה. בערוץ משודרות בעיקר תוכניות של הזכיינית (כגון The Voice ישראל, המירוץ למיליון ומשחקי השף), הגרסאות מחוץ לישראל (האח הגדול ו-The Voice האמריקאיות) ואף תוכניות שלא שודרו בארץ קודם לכן (תוכנית הדייטינג "אי האהבה" והתוכנית המשטרתית "נרדפים").
בחודש אוגוסט 2019, לאחר המיזוג של רשת עם ערוץ עשר, הצטרפו ללוח השידורים של הערוץ תוכניות הריאליטי של ערוץ עשר, כגון וויפאאוט והיפה והחנון.
בסוף 2019, לפני השקת העונה העשירית של האח הגדול, החל הערוץ לשדר גם ב-yes באפיק 27.
כיום הערוץ משודר ב־HOT ו־NEXT TV באפיק 32, ב־yes ו–STING+ באפיק 27, בפרטנר TV באפיק 19 ובסלקום TV באפיק 22.
פעילויות נוספות > ערוץ השעשועונים

ב-5 בדצמבר 2020 השיקה רשת את "ערוץ השעשועונים", בעת השקתה של העונה ה-11 של האח הגדול, שמשודר באפיק 65 ב-HOT, ב-yes באפיק 28, בפרטנר TV באפיק 18 ובסלקום tv באפיק 31. ערוץ זה מוקדש לשעשועונים מהארץ ומהעולם, ומשדר תוכניות מרשת ומערוץ עשר (כמו 1 נגד 100, לעוף על המיליון וכלוב הזהב) וכן תוכניות מחו"ל כמו טוטו משפחתי האמריקאי ("Family Feud", נקרא גם "סכסוך משפחתי") ו"דיל או לא דיל".
כיום הערוץ משודר ב־HOT וב־NEXT TV באפיק 65, ב־yes ובSTING+ באפיק 28, בפרטנר TV באפיק 18 ובסלקום TV באפיק 31.
פעילויות נוספות > ערוץ הנופש

ב-23 במאי 2022 השיקה רשת את "ערוץ הנופש" ב-yes באפיק 67. ב-2 ביוני עלה הערוץ גם ב-HOT באפיק 66. בערוץ זה משודרים תוכני מקור ורכש מחו"ל העוסקים בטיולים, נופש ולייפסטייל מהארץ ומהעולם. הערוץ משדר תוכניות מישראל כמו "המסע המופלא של אהרוני וגידי", "הכי בעולם" ו"החופשה המושלמת", וכן תוכניות מחו"ל כמו "חופשה ב-48 שעות" ו"טיול טעמים".
כיום הערוץ הזה משדר בHOT וב-NEXT TV באפיק 66, ב-yes וב-STING+ באפיק 26, בפרטנר TV באפיק 20, ובסלקום tv באפיק 68.
פעילויות נוספות > ערוץ הקומדיות

ב-26 במרץ 2024 השיקה רשת את "ערוץ הקומדיות" באפליקציית הטלוויזיות החכמות הרשמית של ערוץ 13.
פעילויות נוספות > Terminal-X

בספטמבר 2017 דווח כי חברת בת של רשת רכשה כרבע ממניות אתר שיווק האופנה Terminal-X, בתמורה לפרסום אצל רשת, לתקופה המוערכת כ-5 עד 8 שנים.
פעילויות נוספות > 13GLOBAL

ב-15 בדצמבר 2020 "רשת" החלה להפעיל זרוע בין-לאומית, בדומה למתחרתה "קשת". הזרוע הבין-לאומית תהיה אחראית על מכירת תוכן מחוץ לישראל (זכויות ופורמטים) ועל יצירת תכנים ייעודים.
פעילויות נוספות > 13Shops

בינואר 2021 השיקה "רשת" אתר למסחר אלקטרוני בשם "13Shops".
פעילויות נוספות > 13SPOTV

סדרת ועידות של "רשת 13". במהלך 2020 הוחלט על השקת הוועידות. הראשונה עסקה בנושאי כלכלה על רקע הנורמליזציה עם איחוד האמירויות והאפשרויות הכלכליות שנפתחו לישראל לשיתופי פעולה, והשנייה עסקה במצב הבריאותי על רקע מגפת הקורונה. במקביל, גם "קשת" הפיקה ועידה משלה.
פעילויות נוספות > יאמיז

באוקטובר 2017 פורסם כי ברשת עובדים על ערוץ אוכל עצמאי שמתוכנן לשדר ב-HOT, סלקום tv ובפרטנר TV. ערוץ בשם יאמיז משודר כבר כיום בפרטנר TV. הערוץ צפוי להתכתב עם האתר הקולינרי של רשת. בסופו של דבר הערוץ לא יצא לפועל וירד מפרטנר tv בספטמבר 2019.
פעילויות נוספות > פרויקט "המרושתים"

ב-2017 רשת פתחה פרויקט ושמו "המרושתים" בפרויקט השתתפו כוכבי הרשת מישראל, שהעלו באופן קבוע סרטונים לרשתות החברתיות. בפרויקט רשת פתחה דף חדש באתר שלה הנקרא "המרושתים" ושם עלו סרטונים שנלקחו מהרשתות החברתיות (בעיקר יוטיוב) וסרטונים שהועלו לראשונה באתר reshet.tv.
פעילויות נוספות > ישרא-בלוג

עם מיזוג רשת-עשר, והבעלות על כל הזכויות והקניין של ערוץ עשר לידי רשת, גם אתר ישרא-בלוג הועבר לידי "רשת". בחודש מאי 2019 פורסם באחד הבלוגים כי בכוונת רשת להוריד את ישראבלוג לצמיתות מהאינטרנט לקראת סוף חודש יוני באותה שנה, ובמקביל מנהלים מספר בלוגרים מאבק לקבל את האתר לידיהם.
אסא אוירבך

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  10 בינואר 1956 מעגן מיכאל, ישראל ישראל
 פטירה:  4 בפברואר 2025 (בגיל 69) עין אילה, ישראל ישראל
 עיסוק:  פיזיקאי
 מקום לימודים:  האוניברסיטה העברית בירושלים (1979)  מכון ויצמן למדע (1981)  אוניברסיטת סטוני ברוק (1985) 
 מנחה לדוקטורט:  סטיבן קיבלסון (אנ')
 מוסדות:  הטכניון - מכון טכנולוגי לישראל
 תלמידי דוקטורט:  אהוד אלטמן, נתנאל לינדנר, שניר גזית
 פרסים והוקרה:  עמית החברה הישראלית לפיזיקה (2021)
 תרומות עיקריות
 חקר הפיזיקה של מערכות קוונטיות עם קורלציות חזקות, מגנטיות ומוליכות-על
 
אסא אוירבך (10 בינואר 1956 – 4 בפברואר 2025) היה פיזיקאי תאורטי ישראלי, פרופסור בפקולטה לפיזיקה בטכניון, שכיהן כדקאן הפקולטה. נודע כמומחה לפיזיקה של חומר מעובה וכחלוץ בחקר מערכות קוונטיות עם קורלציות חזקות.
ביוגרפיה

אסא אוירבך נולד במעגן מיכאל ובגיל 3 עבר עם משפחתו לחיפה. בנם הצעיר של רב חובל ישראל אוירבך, איש הפלי"ם, ושל רות (אורסולה, לבית פיק), נגנית ויולה. אח לליאורה ולנועם.
שירת בחיל השריון ובהמשך עבד כאלחוטן בספינה של צי הסוחר. למד לתואר ראשון בפיזיקה ובמתמטיקה באוניברסיטה העברית בירושלים, וסיים ב-1979. לאחר מכן למד לתואר שני בפיזיקה במכון ויצמן למדע, בהנחיית פרופ' זאב וגר. ב-1981 נסע לארצות הברית ולמד לתואר שלישי באוניברסיטת סטוני ברוק בהנחיית סטיבן קיבלסון (אנ'). עבודת הדוקטורט שלו, שהוגשה ב-1985, נשאה את הכותרת "פיתוח בפירוק למסלולים ומנהור רב-ממדי".
בשנים 1985–1988 שהה כבתר-דוקטורט באוניברסיטת שיקגו ולאחר מכן במעבדה הלאומית ברוקהייבן בניו יורק. בהמשך לכך שימש מרצה בכיר במחלקה לפיזיקה של אוניברסיטת בוסטון. עם שובו לישראל ב-1990 הצטרף כחבר סגל בפקולטה לפיזיקה של הטכניון ובמקביל המשיך לשמש בתפקידו בבוסטון עד 1993. ב-1995 מונה לפרופסור חבר וב-2000 לפרופסור מן המניין.
בשנים 2016–2018 כיהן כדקאן הפקולטה לפיזיקה בטכניון. לאורך השנים שימש כפרופסור אורח באוניברסיטת סטנפורד ובאוניברסיטת הרווארד.
ביוגרפיה > מחקר

אוירבך היה חלוץ בחקר הפיזיקה של מערכות קוונטיות עם קורלציות חזקות ונמנה עם הראשונים שעסקו בשטח מחקר זה בישראל. פיתח שיטות תורת שדות קוונטית למערכות של ספינים, והשתמש בגישות אלו לפתור בעיות בחומרים מורכבים כגון מוליכי על בטמפרטורות גבוהות וגבישי קונדו (אנ'). תרם באופן משמעותי לחקר אפקט הול הקוונטי והתגובה של מוליכי על ומתכות לשדות וקרינה אלקטרומגנטית.
עם תלמידיו נמנים הפרופסורים אהוד אלטמן מאוניברסיטת קליפורניה בברקלי (לשעבר במכון ויצמן), ארז ברג ממכון ויצמן, נתנאל לינדנר מהטכניון ושניר גזית מהאוניברסיטה העברית.
אוירבך חיבר מעל 100 מאמרים ושישה פרקים בספרים, וכן כתב שני ספרים: ספר העוסק במגנטיות קוונטית ורומן גרפי שנועד להנגיש לקהל הרחב את פרדוקס השד של מקסוול (נכתב במשותף עם גיסו, המאייר ריצ'רד קודור).
חיים אישיים

אוירבך היה נשוי למרגרט (מגי, לבית הנדלי) ואב לבן ושתי בנות. בתו סיון אוירבך היא אצנית ואלופת ישראל בריצת 800 מטר. התגורר במושב עין אילה, ותחביביו היו ריצה ונגינת ג'אז בפסנתר.
נפטר בפברואר 2025 בגיל 69, בעת שעסק בריצה. נטמן בבית העלמין בעין אילה.
פרסים והוקרה

עמית מלגת סלואן (1989–1993)
הרצאות ע"ש מילטון וליליאן אדוארדס (1991–1995)
מחזיק הקתדרה למדעים מדויקים ע"ש סידני ואליזבת' קורוב (2005)
עמית החברה הישראלית לפיזיקה (2021)
ספריו

A. Auerbach, Interacting Electrons and Quantum Magnetism, Springer-Verlag, New York (1994).
A. Auerbach and R. Codor, Max The Demon vs Entropy of Doom, Looseline Productions (2017).
לקריאה נוספת

איתי נבו, ללמוד פיזיקה מספר קומיקס,  באתר של מכון דוידסון לחינוך מדעי, 30 ביולי 2017
הערות שוליים

1 2 3 4 5  Assa Auerbach, Collège de France
↑  יואב ויכסלפיש, סיון אוירבך מתכוננת לטוקיו, באתר כנס מדיה, ‏8 בינואר 2025
↑  יואב איתיאל, המדען שהתמוטט היום במהלך ריצה - פרופסור אסא אוירבך בן ה-69, באתר חמ"ל, ‏4 בפברואר 2025
↑  אסא אוירבך ומיכאל גרונאו נבחרו לעמיתי האגודה הישראלית לפיזיקה, באתר הפקולטה לפיזיקה, הטכניון, ‏11 באפריל 2021
| --- | --- |
בקרת זהויות :  NLI: 987007433394305171  BIBSYS: 90800687  BnF: cb124988829 (data)  CiNii: DA08709929  ISNI: 0000 0001 1613 9216  LCCN: n94020442  ORCID: 0000-0002-4497-9009  RERO: 02-A002951619  SUDOC: 034208801  VIAF: 29637569   WorldCat (עם VIAF): 29637569
עיר מוקפת חומה מימות יהושע בן נון

שרידי בית הכנסת בגוש חלב. גוש חלב נחשבת לעיר המוקפת חומה מימות יהושע בן נון
עיר מוקפת חומה מימות יהושע בן נון היא עיר אשר על פי המסורת היהודית הייתה מוקפת חומה כאשר בני ישראל התנחלו בארץ ישראל בהנהגתו של יהושע בן נון. בערים אלו יש מספר הלכות השונות ממקומות יישוב אחרים.
הלכות מיוחדות

על ערים מוקפות חומה מימות יהושע בן נון נאמרו ההלכות הבאות:
פורים: על פי הדעה בגמרא שנקבעה להלכה, בערים אלו נחגג פורים בתאריך ט"ו באדר, בשונה מבשאר המקומות שבהם פורים נחגג בי"ד באדר.
מצורעים: על פי המשנה במסכת כלים, אסור למצורעים לשהות בעיר מוקפת חומה בארץ ישראל: ”...עיירות המוקפות חומה מקודשות ממנה, שמשלחין מתוכן את המצורעים.” (משנה, מסכת כלים, פרק א', משנה ז') ולפי פירוש רבי עובדיה מברטנורא מדובר על ערים המוקפות חומה מימות יהושע בן נון.
גאולת בתים: בעת שהיובל נוהג, אדם יכול למכור את נחלתו רק עד ליובל, ואף לפניו הוא רשאי לגואלה (לפדותה); אולם המוכר בית בעיר מוקפת חומה מימות יהושע בן נון ולא גאלו תוך שנה, הבית נחלט בידי הקונה לצמיתות.